b'\n_START_ARTICLE_\nObando\n_START_SECTION_\nBinuong area\n_START_PARAGRAPH_\nSa patuloy na paglawak ng Kalakhang Maynila, kabilang na ngayon ang lungsod sa binuong area ng Maynila na umaabot sa San Ildefonso sa pinakahilagang bahagi nito.\n_START_SECTION_\nDemograpiya\n_START_PARAGRAPH_\nMula noong 2002, may tinatayang populasyong 58,245 ang Obando, kung saan 49% ang kalalakihan at 51% ang kababaihan.  Sa kasalukuyang populasyon, may 14% ang namumuhay sa mga rural na barangay habang ang kabilang ang natitira sa populasyong urbano.  Mayroon itong mga_NEWLINE_12,349 kabahayan.  P9,000.00 ang karaniwang buwanang sahod ng isang kabahayan, bahagyang mas mababa kaysa sa minimum na P9,540.00 para sa isang mag-anak na may 6 na abot-kayang-tiisin o abot-saklaw (threshold) na itinakda ng Kagawaran ng Kabutihang Panlipunan at Kaunlaran (Department of Social Welfare and Development).\n_START_SECTION_\nMga suliranin\n_START_PARAGRAPH_\nKabilang sa mga suliran ng bayan ng Obando ang dagsaang pagbaha tuwing panahon ng tag-ulan at ang polusyon ng ilog dahil sa pook tapunan sa Tanza, Navotas.  Noong 2002, nagpasa ang Sangguniang Bayan ng Obando, Bulacan ng isang kontrobersiyal na resolusyong nagpapahintulot sa mga barge ng Phileco (Philippine Ecology Systems Corporation) na dumaan sa mga kailugan ng Obando upang magtapon ng nilalaman nitong mga basura sa dating-ilog na kontralodong tapunan ng basura ngayon sa Tanza, Navotas, 1 kilometro lamang ang layo mula sa Obando.  Maraming mga pagkilos ng masa ng mamamayan ang tumuligsa rito ngunit nabigo ang mga lokal na opisyales para pigilin ang pagtatapon magpahanggang sa ngayon.  May mga pag-aaral na nagpapakitang nakapagpapadumi ng ilog ang operasyon ng tapunan at nakapagdulot ng ilang mga karamdaman sa mga naninirahan, karamihan na ang mga may edad, kababaihan at mga kabataan.\n_START_SECTION_\nHeograpiya\n_START_PARAGRAPH_\nIsa sa mga katangian ng Obando ang pagkakaroon ng mga patag at mabababang mga baybaying sabana o kapatagan.  Dating isang estuwaryo (wawa o bunganga ng ilog) ang area ngunit nabuo mula sa gilid o hangganan dahil sa mga buhangin at naging pangkasalukuyang anyong binubuo ng mga distritong pangkalakalan (commercial), bahaging industriyal na disitrito, pamahayan (residential) at palaisdaan.  Sa loob ng munisipalidad, mayroong dalawang kailugan at tatlong maliliit na ilog o ilug-ilugan, ang Ilog ng Meycauayan sa hilaga, ang Ilog ng Pinagkabalian sa timog at ang Ilog Paco, Ilog Hulo at Ilog Pag-asa na tumatagos sa bayan kahanay ng daang panlalawigan._NEWLINE_Mayroon 15.91\xc2\xa0km\xc2\xb2 areang lupain ang Obando.  Mayroon itong urbanong areang 1.85\xc2\xa0km\xc2\xb2 na binubuo ng 2 mga barangay, binubuo ng 14.06\xc2\xa0km\xc2\xb2 areang rural ang iba pang 9 na mga barangay, 82.50% ang mga palaisdaan.  Pampolitika na nahahati pa sa 11 barangay (8 urbano, 3 rural) ang Obando.  Nakalagak sa kahabaan ng Ilog ng Paliwas ang mga barangay ng Binuangan at Salambao, at maaari lamang marating sa pamamagitan ng pagsakay sa mga bangkang may motor._NEWLINE_Tulad ng ibang mga bayan sa Bulacan, mayroong dalawang natatanging panahon ang Obando: ang tag-init at tag-ulan.  Nagaganap ang tag-ulan mula Mayo hanggang Oktubre, habang ang tag-araw naman tuwing Nobyembre hanggang Abril.  Tumatanggap ng 80% pagbagsak ng ulan sa taunang pag-ulan tuwing panahon ng tag-ulan ang Obando, dahil sa habagat ng kanluran at mga bagyo.\n_START_SECTION_\nKasaysayan\n_START_PARAGRAPH_\nNoong ika-18 daantaon, binubuo lamang ng isang bayan - ang Munisipalidad ng Meycauayan - ang mga munisipalidad na kilala ngayon bilang Meycauayan, Polo at Obando.  Lumikha ang bayan ng Polo at Obando ng isang baryong tinawag na Catangalan.  Noong taong 1623, binuo ang munisipalidad ng Polo, na kilala ngayon bilang Lungsod ng Valenzuela, na kinabubukluran ng pangkasalukuyang mga teritoryo ng Bayan ng Obando.  Sa pamamagitan ng isang kautusang ipinatupad noong ng Gobernador at Kapitan Heneral ng Kapuluang si Don Francisco de Obando y Solis Marquez of Obando, nilikha ang bayan at inihiwalay mula sa inang bayan nitong Polo noong 14 Mayo 1753.  Dahil sa wala sa panahong pagkamatay ng gobernador sa kamay ng mga Britaniko noong panahon ng Pitong Taong Digmaan, isinagawa ang paglikha at pagtatatag ng bayan ng alkalde mayor ng lalawigang si Don Francisco Morales y Mozabe, ng Ministrong Panlalawigan, S. Gregorio, Reb. Pr. Alejandro Ferrer, kasama ang maraming mga debotong mga relihiyoso.  Si Reb. Fr. Manuel De Olivendia ang ministrong napili para pangasiwaan ang bayan.  Noong taong 1907, naging isang nagsasariling bayan ng Bulacan ang Obando.  Pagkaraan, dahil sa walang kapagurang pagpupunyagi ng mga opisyal ng munisipyo, muling nilikom ang isang bahagi ng Gasak, Navotas, upang maging bahagi ng Obando.  Pinilit nila itong kinuha sapagkat naniniwala ang mga opisyal ng Obando na dating bahagi ng Munisipalidad ang Gasak na inampon lamang ng Navotas sa paglipas ng panahon.  Nagtagumpay ang mga opisyal noong 30 Enero 1975 dahil sa Kautusan ng Pangulo Bilang 646 (Presidential Decree No. 646).  Isang bahagi ng Gasak, Navotas na tinatayang may 1.78 kuwadrado kilometro ang nabalik sa Obando.  Karamihan sa mga ito ang mga palaisdaan at mabuhanging baybayin at pinaniniwalaang magsisilbing mainam na panghikayat na pangturismo kapag napaunlad.  Sa pamamagitan ng resolusyon ng Konsehong Munisipal ng 1975, naging isang barangay ang area at pinangalanang Nuestra Se\xc3\xb1ora de Salambao bilang pagbibigay papuri sa isang patron ng Obando.\n_START_SECTION_\nMga alkalde ng Obando, Bulacan\n_START_PARAGRAPH_\nEdwin C. Santos (2013 - kasalukuyan)_NEWLINE__NEWLINE_Orencio E. Gabriel (2007 - 2013)_NEWLINE__NEWLINE_Zoilito Santiago (2004 - 2007)_NEWLINE__NEWLINE_Onesimo Joaquin (2001 - 2004)_NEWLINE__NEWLINE_Conrado Lumabas Jr. (1992 - 2001)_NEWLINE__NEWLINE_Bienvenido Evangelista (1988 - 1992)_NEWLINE__NEWLINE_Antonio Joaquin (OIC 1986 - 1988)\n_START_SECTION_\nMga bise-alkalde ng Obando, Bulacan\n_START_PARAGRAPH_\nZoilito A. Santiago (2013 - kasalukuyan)_NEWLINE__NEWLINE_Danilo R. de Ocampo (2010 - 2013)_NEWLINE__NEWLINE_Leonardo S. Pantanilla (2007 - 2010)_NEWLINE__NEWLINE_Jose S.D. Correa (2004 - 2007)_NEWLINE__NEWLINE_Zoilito A. Santiago (2001 - 2004)_NEWLINE__NEWLINE_Onesimo Joaquin (1998 - 2001)_NEWLINE__NEWLINE_Romerico Santos (1995 - 1998)_NEWLINE__NEWLINE_Gaudioso Espinosa (1992 - 1995)_NEWLINE__NEWLINE_Romegio Dela Cruz (1988 - 1992)\n_START_SECTION_\nMga Makasaysayang Lugar/Pook\n_START_PARAGRAPH_\nSimbahan_NEWLINE__NEWLINE_San Pascual Baylon Parish_NEWLINE__NEWLINE_Binuangan United Methodist Church (1905)_NEWLINE__NEWLINE_Obando Central United Methodist Church (1916)_NEWLINE__NEWLINE_Nuestra Senora de Salambao\n_START_SECTION_\nHimno ng Obando\n_START_PARAGRAPH_\nMay himno ang Obando, Bulacan, na pinamagatang: Obando, Bayang Pinagpala.  Narito ang mga panitik:_NEWLINE_Dito ako isinilang sa bayang puno ng kasaysayan_NEWLINE_Dito ko rin natutunan kulturang minana\xe2\x80\x99t kinagisnan_NEWLINE_Yamang dagat may biyayang taglay_NEWLINE_Mga patron ang gaming gabay_NEWLINE_Taong baya\xe2\x80\x99t pinuno sama-sama sa pagsulong ng aming_NEWLINE_Bayang pinagpala, nakamit ang tunay na biyaya_NEWLINE_Bayang ipagmamalaki sa puso at diwa._NEWLINE_Saan man ako mapadayo, ipagmamalaking bayan ko\xe2\x80\x99y Obando_NEWLINE_Dayuhan ka man sa aking bayan, ituturing kang tunay na kaibigan_NEWLINE_Pagtulong sa \xe2\x80\x98min ay nakalaan,_NEWLINE_Problema mo\xe2\x80\x99y tiyak kang dadamayan_NEWLINE_Taong baya\xe2\x80\x99t pinuno sama-sama sa pag-unlad ng aming_NEWLINE_Bayang pinagpala, nakamit ang tunay na biyaya_NEWLINE_Bayang ipagmamalaki sa puso at diwa._NEWLINE_Bayang pinagpala, nakamit ang tunay na biyaya_NEWLINE_ _NEWLINE_Bayang ipagmamalaki sa puso at diwa.'